Kamu bisa jelasin ke aku soal Stasion Sukabumi dalam bahasa sunda?

Stasion Sukabumi (SI) (Aksara Sunda Baku: ) nyaéta stasion karéta api kelas II anu perenahna di Gunungparang, Cikolé, Sukabumi. Stasion anu luhurna +584 méter ieu mangrupa stasion pangkidulna di Daérah Operasi I Jakarta. Stasion ieu jeung Stasion Cisaat, mangrupa stasion pangluhurna di Daop éta. Stasion ieu dibuka taun 1882.

Stasion ieu baheulana boga 5 jalur, ngan kiwari ngan 3 jalur anu aktip kénéh. Jalur 1 biasana dipaké pikeun Karéta api Pangrango, jalur 2 minangka jalur lurus biasana dipaké Karéta api Siliwangi, sedangkeun jalur 3 mangrupa jalur simpen. Salian ti éta, stasion ieu baheulana miboga dipo lokomotip jeung pamuter rél/turntable. Dipo lokomotipna geus dibongkar, ngan turntable na nu kiwari aya kénéh.

Kiwari jambatan putarna ogé geus tara dipaké, lantaran PT KAI ayeuna mah ngaoperasikeun lokomotip CC206 minangka lokomotip panganyarna anu boga dua kabin masinis, jadi teu kudu diputer deui posisi lokomotipna. Layanan karéta api di stasion ieu dibuka mulai jam 4 isuk-isuk nepi ka sekitar jam 10 peuting.